Tisztelt Szülők!

Szeretném tájékoztatni Önöket, hogy a 2022/2023-as tanévre az első osztályosok **beiratkozására 2022. április 21-én és 22-én** lesz lehetőségük a **KRÉTA rendszer Beiratkozás** menüpontjában, illetve személyesen az intézményben. Erről a későbbiekben még pontosabb tájékoztatást adunk Önöknek.

A beiratkozásig legyenek szívesek a **honlapon található űrlap kitöltésével** jelezni jelentkezési szándékukat.

Nyitott iskolaként fontosnak tartjuk, hogy alkalmazkodjunk a 21. század kihívásaihoz. Az **angol nyelv oktatása** mellett lehetőség lesz a jövőben **kínai nyelv tanulására** is, melynek ismerete hatalmas lehetőségeket jelenthet a fiatal, feltörekvő nemzedék számára.

**A BENE, ahol jó lenni!** 45 év, rengeteg személyes élmény, eredmények, színvonalas rendezvények, remek csapat: aranyos gyerekek, elkötelezett pedagógusok, támogató szülők!

Köznevelési sportiskolaként **nem látunk el kötelező beiskolázási és felvételi feladatokat**, osztályaink országos beiskolázású osztályok.

A következő tanévtől két első osztály indítását tervezzük:

1. a) **sportosztály**: első osztálytól **angolnyelv-oktatással**, a későbbiekben fokozatosan emelkedő óraszámmal /2-3-4 óra/, **sport-specifikus tantárgyak** oktatásával, **úszásoktatással**, a magyar nyelv és irodalom, matematika, digitális kultúra tantárgyak magasabb óraszámú oktatásával, **furulyaoktatással**
2. **b) normál kerettantervű osztály**: **művészeti fakultációval**, második osztálytól idegen nyelv: **angol/ kínai nyelv** oktatással, a későbbiekben fokozatosan emelkedő óraszámmal, a magyar nyelv és irodalom, matematika tantárgyak magasabb óraszámú oktatásával, **furulyaoktatással**

**Mindkét osztályban** a tanítás azonos módon történik, kiemelt figyelmet fordítva az **anyanyelvi és matematikai alapozó tevékenységre**. Nagy hangsúlyt fektetünk a **művészeti** nevelésre, ezért **fakultáció** keretében már első osztálytól lehetőségük van a gyerekeknek a tehetségük fejlesztésére.

A köznevelési típusú **sportosztályban** feltétel a sportegészségügyi alkalmassági és fizikaiképesség-felmérési vizsgálat követelményeinek való megfelelés

A sportosztályba jelentkezőknek az **fizikaiképesség-felmérési vizsga** időpontja:

**2022.04.11. 17.00 óra**

Üdvözlettel:

Miskolczi Erzsébet

intézményvezető